חוויות מקורס CISP  של אורי אביב  בDuluth Mn.   ינואר 2010

המכתב נכתב ביום שישי ה22.1 כשאני בדרך חזרה ארצה. המכתב מתאר את החוויה המאוד מיוחדת במינה שעברתי. אני ממש מאושר שעשיתי את המאמץ (הכספי בעיקר) לעשות זאת.
CIRRUS היא יצרן המטוסים הקלים המתקדם והמצליח ביותר ב-5 השנים האחרונות. הם מיצרים 2 וחצי סוגי מטוסים בלבד (SR-20 דו מושבי וSR-22 ל4 אנשים ובנוסף מפתחים מטוס סילון אישי). ההצלחה הגדולה שלהם נובעת משתי יכולות מנצחות של המטוס. אני חושב שהחשוב בהם הוא מצנח מסוג BRS שכאשר מושכים בידית הנמצאת בתקרה - המטוס פורש מצנח המוריד את המטוס על נוסעיו אל הקרקע שמתחת. למיטב ידיעתי כבר בוצעו כ 20 משיכות בידית המצנח הנ"ל ו17 מהן היו מוצלחות ללא נפגעים בנפש. 

היכולת השניה של המטוס היא העובדה, שהמטוס מצוייד במכשירים מתקדמים מאד בדומה למטוסי הנוסעים החדישים. הטייס יושב מול שני מסכים גדולים ובעזרת שני מכשירי GPS (או מערכת דומה בדגם מתקדם יותר) שולט בכל הפרמטרים הרלוונטיים לטיסה (מנוע, קשר, נווט ואפילו בד"חים ).

אם מוסיפים לנ"ל גם את העובדה שלמטוס יש מנוע חזק כפליים מצסנה 172 מקבלים מטוס בלתי רגיל בביצועים , בבטיחות אבל כמובן גם במחיר.

בגלל היותו מיוחד ומורכב יחסית למטוסי התעופה הכללית - קיימת דרישה להכשיר את מדריכי הטיסה בקורס סטנדרטי המדגיש את הסיכונים הכרוכים במעבר של טייס מהדור הישן אל טייס מסוג "Cirrus Pilot"  (ככה הם מכנים את הטייסים שהם מלמדים על המטוס).

הקורס כלל 9 שעות טיסה ושעתיים בסימולטור, מבחן ספר פתוח של 60 שאלות (ציון 95 עובר אצל אדוארד?) מעמיקות על תכונות המטוס והאוויוניקה המתקדמת שלו. בנוסף, צירוס מבקשים שכל ההדרכות על המטוס יהיו אחידות במידה רבה. התבקשתי להצטייד בחוברת פעולות סטנדרטיות לשלבים השונים של הטיסה (סדר קבוע של הכנת המכשירים לפני המראה, נתוני מנוע קבועים בשלבי הטיסה השונים , סידור המסכים בצורה קבועה וכו"). האמת היא שדרך העבודה הזו מקובלת בצוותים של חברות התעופה, ששם כמובן לא ניתן לעשות אחרת בגלל  שהרכב הטייסים בצוות הטיסה משתנה כל טיסה.
עבודת הצוות במטוסים בעלי צוות הפעלה (שני טייסים לפחות) נקראת CRM. הטכניקה להפעלת מטוס מסוג צירוס על ידי טייס בודד, נקראת על ידי צירוס SRM (Single pilot Resources Management).
 

טוב, מכרתי מספיק את המטוס ועכשיו לחוויה האמיתית - בגלל עונת השנה והמיקום של המפעל קיבלתי התנסות מאד מיוחדת עבורי במה שנקרא  Winter Flying.  מינסוטה בעונה זו של השנה נמצאת כל הזמן מתחת לאפס. אם נכנסים לענן מייד מקבלים קרח על הכנפיים. הנחיתה בשדות השונים נעשית רוב הזמן על מסלולים מכוסים חלקית בשלג וזו אכן חוויה מדהימה.
הטיסה הייתה מעל נופים של אגמים ונחלים קפואים ושלג בכל מקום. צריך היה להתלבש חם מאד ( אם עושים ח"וח נ"א בשטח או שמצניחים את המטוס אפשר לקפוא בחוץ למוות). בשום אופן אסור לשקול למשל נטישה מעל למים הקפואים של המפרץ.

לימוד הטיסה במטוס לא היה קשה לי כל כך – אולי בגלל שכבר טסתי קצת במטוסים שונים בעבר.... בנחיתה הראשונה עוד העיר לי המדריך שלא יישרתי יפה את האף עם הרגל, אבל אחרי זה התפנה לעזור לי בעיקר בצילומים שביקשתי שייעשה.
התיעוד מופיע באלבום תמונות באתר PICASA  ובכמה סרטוני נחיתות ב Utube. 

רוב הטיסות היו לגים של נווט לטווחים של 30-50 מייל עם נחיתות בכל מיני מסלולים אקזוטיים. האימון היה בעיקר בהפעלה יעילה של אין סוף מקורות המידע שמופיעים על המסכים. ( תנועות מטוסים קרובים, פני הקרקע, מז"א, תחומי בקרה אוירית, מידע מפורט מאד על שדות התעופה והרבה מידע מן המטוס עצמו).
בנוסף עברתי הכשרה בטכניקות אימון של טייסים העוברים ממטוסים קונבנציונליים לTAA Technically Advanced Aircraft)) ושיטות של ניהול סדרי עדיפות בטיפול בתקלות.

בשורה התחתונה – חוויה בלתי רגילה של טיסה בחורף במטוס מרגש ואני מרגיש סיפוק רב שעשיתי זאת.

רשם: אורי אביב
קישורים

 
First meeting with N346CD   - http://www.youtube.com/watch?v=J-2JsiCMgCM&NR=1
 

Flying glass cockpit - http://www.youtube.com/watch?v=u1SKnlFh398&NR=1
 

Icy touch&go   -  http://www.youtube.com/watch?v=GzxXLlUeRq8 
 

T&G at  Sky Harbor airport - http://www.youtube.com/watch?v=_N1fRcJPjyI&NR=1
